钦定古今图书集成/理学汇编/学行典/第004卷 > 朱子全书 > 《答陈廉夫》
## 钦定古今图书集成/理学汇编/学行典/第004卷 > 朱子全书 > 《答陈廉夫》

“为学工夫不在日用之外。检身则动静语默，居家则
事亲事长，穷理则读书讲义，大抵只要分别一个是
非，而去彼取此耳，无他，元妙之可言也。”论其至近至
易，则即今便可用力；论其至急至切，则即今便当用
“力，莫更迟疑。且随深浅，用一日之力，便有一日之效。
到有疑处，方好寻人商量，则其长进通达不可量矣。”
若即今全不下手，必待他日远求师友，然后用力，则
目下蹉过即合做底亲切工夫，虚度了难得底少壮
时节。正使他日得圣贤而师之，亦无积累凭借之资，
可受钳锤，未必能真有益也。